४४तमी ओलिम्पियाड्-चतुरङ्गप्रतियोगिता
चतुश्चत्वारिंशतमी चतुरङ्ग-ओलिम्पियाड् (; ), चेन्नै चतुरङ्ग-ओलिम्पियाड् इत्यपि ज्ञायते, इति चतुरङ्गप्रतियोगिता अस्ति या भारतस्य तमिळ्नाडुराज्यस्य चेन्नैनगरे २०२२ वर्षे २८ जुलाई-तः १० अगस्त पर्यन्तम् आयोजितमस्ति । अस्य आयोजनम् अन्तराष्ट्रियचतुरङ्गमहासङ्घः (FIDE) इत्यनेन कृतम् अस्ति । अत्र स्वतन्त्रानां महिलानां च प्रतियोगिताः सन्ति, तथैव चतुरङ्गक्रीडायाः प्रचारार्थं निर्मिताः अनेकाः कार्यक्रमाः च सन्ति । इयं भारतदेशस्य प्रथमा चतुरङ्ग-ओलिम्पियाड्-प्रतियोगिता अस्ति । प्रारम्भे इदम् आयोजनं चतुरङ्गविश्वजयपात्र २०१९ इत्यनेन सह खाण्टी-मानसिय्स्क्-नगरे भवितव्यम् आसीत्, परन्तु मास्कोनगरे स्थानान्तरितम्, २०२० तमस्य वर्षस्य अगस्तमासस्य ५ तः १७ दिनाङ्कपर्यन्तं कालः निर्धारितः । तथापि कोविड्-१९ सर्व्वव्यापकरोगस्य विषये वर्धमानचिन्तानां फलस्वरूपं स्थगितम् अन्ततः युक्रेनदेशे रूसदेशस्य आक्रमणानन्तरं चेन्नैनगरं स्थानान्तरितम् ।

भागिनः योगसङ्ख्या १,७३६ अस्ति, स्वतन्त्रखण्डे ९३७, महिलाखण्डे ७९९ च । पञ्जीकृतदलानां सङ्ख्या स्वतन्त्रखण्डे १८६ राष्ट्रेभ्यः १८८ महिलाखण्डे १६० राष्ट्रेभ्यः १६२ च अस्ति । उभयखण्डे दलसहभागितायाः अभिलेखाः निर्धारिताः । चतुरङ्ग-ओलिम्पियाड्-प्रतियोगितायाः मुख्यस्थलं फोर् प्वाइण्ट् बाय् शेरटोन्-इत्यत्र सम्मेलनकेन्द्रम् अस्ति, उद्घाटनसमापनानुष्ठाने च जवाहरलालनेहरूक्रीडाङ्गणे आसीत् । अस्य आयोजनस्य मुख्यः मध्यस्थः फ्रान्सदेशस्य अन्तराष्ट्रियमध्यस्थः लॉरेण्ट् फ्रेड् महोदयः अस्ति ।

आयोजनम्

उद्घाटनानुष्ठनम्
उद्घाटनानुष्ठनम् २८ जुलाई दिनाङ्के १९:०० (भा॰मा॰स॰) वादने जवाहरलालनेहरूक्रीडाङ्गणे अभवत् । भारतीयप्रधानमन्त्री नरेन्द्र मोदी, तमिळ्नाडुमुख्यमन्त्री एम॰के॰ स्टालिन् महोदयः, फाइड् अध्यक्षः आर्केडी द्वोर्कोविच् महोदयः च अस्य आयोजनस्य उद्घाटनं कृतवन्तः ।

भाज्दलाः
अस्मिन् आयोजने १८६ राष्ट्रियसङ्घस्य प्रतिनिधित्वेन योगं १८८ दलाः प्रतिस्पर्धिताः सन्ति, येन नूतनः अभिलेखः स्थापितः । भारतम् आयोजकदेशत्वेन त्रीणि दलानि धारयति । महिलाप्रतियोगितायां १६२ दलानाम् अभिलेखः अस्ति, ये १६० सङ्घानां प्रतिनिधित्वं कुर्वन्ति ।

सम्बद्धाः लेखाः 
 ओलिम्पियाड्-चतुरङ्गप्रतियोगिता
 चतुरङ्गक्रीडा

सन्दर्भाः